|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 10. jūlijā** |  **Nr. GND/2025/492** |
|  |  **(protokols Nr. 17; 6.p)** |

**Par pilnvarojumu zemes ierīcības projekta izstrādes nosacījumu izsniegšanai**

Saskaņā ar Valsts pārvaldes iekārtas likuma 5.panta otro daļu pastarpinātās pārvaldes iestādes (atvasinātās publiskas personas – pašvaldības iestāde vai amatpersona), darbojoties jomā, kas ar likumu nodota attiecīgās atvasinātās publiskās personas autonomā kompetencē, pārstāv šo publisko personu.

Saskaņā ar Zemes ierīcības likuma 7. pantu zemes ierīcības projektu un tā grozījumus izstrādā, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības, zemes vienības robežas, zemes vienības daļas robežas.

Atbilstoši Zemes ierīcības likuma 8. panta pirmās daļas 1. un 3. apakšpunktam un 9. pantam zemes ierīcības projektu izstrādā starpgabalu likvidēšanai vai daļu no zemes vienību apmaiņai, pārkārtojot zemes vienību robežas, zemes vienību (arī kopīpašumā esošo) sadalīšanai tikai attiecībā uz to vietējās pašvaldības administratīvās teritorijas daļu, kas ietverta zemes ierīcības projektā, kurai normatīvie akti vai vietējās pašvaldības domes lēmumi neparedz detālplānojuma izstrādi.

Saskaņā ar Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 11.2. apakšpunktu vietējā pašvaldība izsniedz ierosinātājam projekta izstrādes nosacījumus atbilstoši šo noteikumu 13. punktam vai pieprasa projekta izstrādes nosacījumus no šo noteikumu 14. punktā norādītajām institūcijām (turpmāk – saskaņošanas institūcijas), apkopo tos un, papildinot ar šo noteikumu 13. punktā minētajiem nosacījumiem, izsniedz ierosinātājam. Ja normatīvie akti nepieļauj projekta izstrādi, vietējā pašvaldība atsaka izsniegt projekta izstrādes nosacījumus, pieņemot attiecīgu lēmumu.

Lai turpinātu efektīvi un ātri izpildīt administratīvās procedūras zemes ierīcības projektu izstrādes uzsākšanā un zemes ierīcības projekta izstrādes nosacījumu sniegšanā, lietderīgi pilnvarot Gulbenes novada pašvaldības domes priekšsēdētāju izsniegt zemes ierīcības projekta izstrādes nosacījumus un pieņemt lēmumus par atteikumu izsniegt projekta izstrādes nosacījumus.

Pašvaldību likuma 10. panta pirmās daļas 21. punkts noteic, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā iepriekš minēto, pamatojoties uz Pašvaldību likuma 10. panta pirmās daļas 21. punktu, Zemes ierīcības likuma 7. pantu, 8. panta pirmās daļas 1. un 3. apakšpunktu, 9. pantu, Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 11.2. apakšpunktu, atklāti balsojot: ar 12 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PILNVAROT Gulbenes novada pašvaldības domes priekšsēdētāju Normundu Mazūru un Gulbenes novada pašvaldības domes priekšsēdētāja vietnieku Gunāru Babri izsniegt zemes ierīcības projekta izstrādes nosacījumus un pieņemt lēmumus par atteikumu izsniegt projekta izstrādes nosacījumus.

2. ATZĪT par spēku zaudējušu Gulbenes novada pašvaldības domes 2022. gada 28. jūlija lēmumu Nr. GND/2022/669 “Par amatpersonu pilnvarojumu izsniegt zemes ierīcības projekta izstrādes nosacījumus” (protokols Nr. 14; 14.p).

3. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs N. Mazūrs